Αθλητικά γεγονότα του 2010/Μάιος

Ακολουθεί η παράθεση γεγονότων που αφορούν τον αθλητισμό και έλαβαν χώρα το μήνα Μάιο του 2010.

 2 Μαΐου 
 Ο Ισπανός Χόρχε Λορένθο κερδίζει τον αγώνα του Γκραν Πρι μοτοσικλέτας στη Χερέθ. 
 Η διοργανώτρια του φάιναλ φορ, Γκότινγκεν κατακτά το EuroChallenge νικώντας 83-75 στον τελικό τη ρωσική Κράσνιε Κρίλια Σαμάρα. Στον μικρό τελικό η γαλλική Ροάν κέρδισε 86-80 την ιταλική Σκαβολίνι για την τρίτη θέση. 
 Η Τβέντε κατακτά το Πρωτάθλημα ποδοσφαίρου Ολλανδίας για πρώτη φορά στην ιστορία της, έπειτα από τη νίκη της 2-0 επί της Μπρέντα. 
 Η ιταλική Τρεντίνο νικά την Ντιναμό Μόσχας στον τελικό του φάιναλ φορ του Λοτζ με 3-0 (25-12, 25-20, 25-21) και κατακτά το Κύπελλο πρωταθλητών Ευρώπης πετοσφαίρισης στους άνδρες. 

 3 Μαΐου 
 Ο Νιλ Ρόμπερτσον γίνεται ο πρώτος Αυστραλός από το 1952 και ο πρώτος παίκτης εκτός Ηνωμένου Βασιλείου και Ιρλανδίας από το 1980 που κατακτά το Παγκόσμιο Πρωτάθλημα Αμερικανικού Μπιλιάρδου.  

 8 Μαΐου 
Στις μικτές πολεμικές τέχνες,  ο Βραζιλιάνος Μαουρίσιο Ρούα κερδίζει το πρωτάθλημα του UFC στα ελαφρά βαρέα βάρη, νικώντας τον συμπατριώτη του Λιότο Ματσίντα στο UFC 113 του Μόντρεαλ.  

 9 Μαΐου 
 Η Μπαρτσελόνα κατακτά την Ευρωλίγκα για το 2009-10, νικώντας τον Ολυμπιακό με  86-68 στον τελικό στο Παρίσι. Το φάιναλ φορ μεταδόθηκε ζωντανά από την τηλεόραση σε 197 χώρες και το παρακολούθησαν περισσότεροι από 1 εκατομμύριο τηλεθεατές σε όλο τον κόσμο, αριθμός που αποτελεί ρεκόρ.  

 11 Μαΐου 
 Στο παγκόσμιο σκακιστικό πρωτάθλημα, ο Ινδός Βισβανάθαν Άναντ διατηρεί τον παγκόσμιο τίτλο, επικρατώντας του Βούλγαρου Βεσελίν Τοπάλοφ. 

 15 Μαΐου 
 Η ιταλική Προ Ρέκο κατακτά το Κύπελλο πρωταθλητριών Ευρώπης υδατοσφαίρισης αντρών νικώντας στον τελικό του φάιναλ φορ στη Νάπολι την Πρίμορατς Κότορ από το Μαυροβούνιο με 9-3. 

 16 Μαΐου 
 Η Κίνα κατακτά το παγκόσμιο ομαδικό πρωτάθλημα αντιπτέρισης ανδρών, νικώντας την Ινδονησία με 3-0 στην Κουάλα Λουμπούρ . 
 Η Αγγλία νικά την Αυστραλία με 7 wickets  στον τελικό στις Δυτικές Ινδίες και κατακτά το 3ο Παγκόσμιο κύπελλο κρίκετ Είκοσι. 

 22 Μαΐου 
 Η Ίντερ Μιλάνου κατακτά για πρώτη φορά έπειτα από 45 χρόνια και τρίτη στην ιστορία της το Τσάμπιονς Λιγκ του ποδοσφαίρου ανδρών με νίκη επί της Μπάγερν Μονάχου με 2-0 στο Στάδιο Σαντιάγο Μπερναμπέου στη Μαδρίτη. 

 23 Μαΐου 
 Ολοκληρώνεται στη Γερμανία το Παγκόσμιο πρωτάθλημα χόκεϊ επί πάγου ανδρών, το οποίο ξεκίνησε στις 7 Μαΐου.  Για έκτη φορά τον παγκόσμιο τίτλο κατακτά η Τσεχία νικώντας τη Ρωσία με 2-1 στον τελικό.   Το χάλκινο μετάλλιο κατέκτησε η Σουηδία με νίκη επί της οικοδέσποινας Γερμανίας με 3-1.

 05